માણાવદર શહેર તથા પંથકમાં છેલ્લા ૨૪ કલાક દરમિયાન ગાજવીજ સાથે ભારે વરસાદ પતા ૪ ઇંચથી વધુ વરસાદ પડી ચૂકયો છે. ખેડૂતો માટે આ વરદાનરૃપ સાબીત થયો છે. ખેડૂતો ગેલમાં આવ્યા છે તો ગઇકાલે સાંજનાં ૭ વાગ્યા આસપાસ ભારે વરસાદ વચ્ચે વીજળી ટીકર ગામે અગાસીમાં કામે લાગેલા કાળાભાઇ રામાભાઇ ડેર (ઉ.વ.૬૦) પર પડતાં ગંભીર ઇજા થઇ હતી. જેને ૧૦૮ માણાવદરની ટીમે અનરાધાર વરસાદમાં રસ્તો પણ ન દેખાય તેવી સ્થિતિમાં પહોંચી સારવાર ચાલુ કરી જૂનાગઢ રીફર કર્યા હતા જેથી બચી ગયા હતા.